เทศบัญญัติเทศบาลเมืองฉะเชิงเทราเทศบัญญัติเทศบาลเมืองฉะเชิงเทราเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตเทศบาลเมืองฉะเชิงเทราอำเภอเมืองฉะเชิงเทรา จังหวัดฉะเชิงเทราพ.ศ.๒๕๕๒ อาศัยอำนาจตามความในมาตรา ๑๐ (๒)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลเมืองฉะเชิงเทราโดยความเห็นชอบของสภาเทศบาลเมืองฉะเชิงเทรา ผู้ว่าราชการจังหวัดฉะเชิงเทราคณะกรรมการควบคุมอาคาร และได้รับอนุมัติจากรัฐมนตรีว่าการกระทรวงมหาดไทย จึงตราเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองฉะเชิงเทราเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในเขตเทศบาลเมืองฉะเชิงเทรา อำเภอเมืองฉะเชิงเทรา จังหวัดฉะเชิงเทราพ.ศ. ๒๕๕๒ข้อ ๒[๑]เทศบัญญัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ใช้กฎกระทรวง ฉบับที่ ๕๔ (พ.ศ.๒๕๔๒) ออกตามความในพระราชบัญญัติควบคุมอาคาร พ.ศ. ๒๕๒๒บังคับในเขตเทศบาลเมืองฉะเชิงเทรา เว้นแต่ที่ขัดหรือแย้งกับเทศบัญญัตินี้ข้อ ๔ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือจดซอยเจ้าพ่อเขาเขียวฟากใต้ และถนนศรีโสธรตัดใหม่ ซอย ๑๘ ฟากใต้ ด้านทิศตะวันออกจดถนนศรีโสธรตัดใหม่ฟากตะวันตก และถนนเลียบค่ายศรีโสธร ฟากตะวันตก ด้านใต้จดแม่น้ำบางปะกงฝั่งเหนือและฝั่งตะวันตก และด้านตะวันตกจดคลองโสธร ฝั่งตะวันออกยกเว้นบริเวณภายในแนวเขตที่วัดของวัดโสธรวรารามวรวิหารซึ่งอยู่ด้านใต้และด้านเหนือของถนนเทพคุณากรบริเวณที่ ๒ หมายความว่าพื้นที่ในบริเวณที่ ๒ ตามกฎกระทรวง ฉบับที่ ๕๔ (พ.ศ. ๒๕๔๒) ออกตามความในพระราชบัญญัติควบคุมอาคารพ.ศ. ๒๕๒๒บริเวณที่ ๓ หมายความว่าพื้นที่ในบริเวณที่ ๓ ตามกฎกระทรวง ฉบับที่ ๕๔ (พ.ศ. ๒๕๔๒) ออกตามความในพระราชบัญญัติควบคุมอาคารพ.ศ. ๒๕๒๒ทั้งนี้ ตามแผนที่ท้ายกฎกระทรวง ฉบับที่ ๕๔ (พ.ศ.๒๕๔๒) ออกตามความในพระราชบัญญัติควบคุมอาคาร พ.ศ. ๒๕๒๒ข้อ ๕ให้กำหนดพื้นที่บางส่วนในเขตเทศบาลเมืองฉะเชิงเทราอำเภอเมืองฉะเชิงเทรา จังหวัดฉะเชิงเทรา เป็นบริเวณห้ามก่อสร้างอาคารชนิดและประเภทดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคารตามที่กำหนดในข้อ๒ (ก) แห่งกฎกระทรวง ฉบับที่ ๕๔ (พ.ศ. ๒๕๔๒) ออกตามความในพระราชบัญญัติควบคุมอาคารพ.ศ. ๒๕๒๒(ข) ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) อาคารตามที่กำหนดในข้อ ๒ (ข) แห่งกฎกระทรวงฉบับที่ ๕๔ (พ.ศ. ๒๕๔๒) ออกตามความในพระราชบัญญัติควบคุมอาคาร พ.ศ. ๒๕๒๒(๒) อาคารที่มีความสูงเกิน ๑๘ เมตร(ค) ภายในบริเวณที่ ๓ห้ามมิให้บุคคลใดก่อสร้างอาคารที่มีความสูงเกิน ๒๓ เมตร การวัดความสูงให้วัดจากระดับพื้นดินถึงส่วนที่สูงที่สุดของอาคารข้อ ๖ภายในบริเวณพื้นที่ที่กำหนดตามข้อ ๕ห้ามมิให้บุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗อาคารที่มีอยู่แล้วในบริเวณพื้นที่ที่กำหนดตามข้อ๕ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๘อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ให้นายกเทศมนตรีเมืองฉะเชิงเทราเป็นผู้รักษาการตามเทศบัญญัตินี้ประกาศณ วันที่ ๓๐ ตุลาคม พ.ศ. ๒๕๕๒กลยุทธฉายแสงนายกเทศมนตรีเมืองฉะเชิงเทราปริยานุช/ผู้จัดทำ๓พฤศจิกายน ๒๕๕๒นันท์นภัสร์/ตรวจ๓พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๙ ง/หน้า ๑๑๓/๓๐ ตุลาคม ๒๕๕๒